# Arnau Griso

Arnau Griso és un duo musical català en llengua castellana, format l'any 2011 per Arnau Blanch (1993) i Eric Griso (1990) a Sant Cugat del Vallès.
El seu àlbum debut fou Revolución Bananera (2018). A més, han publicat diverses versions acústiques de cançons pròpies, en què tracten temes quotidians amb un to humorístic i distès.

## Història

L'any 2011, els santcugatencs Arnau Blanch i Eric Griso començaren a penjar vídeos musicals en clau d'humor a un canal de YouTube. El seu tema One euro one party va ser el primer a fer-se viral a la plataforma i va aconseguir més d'un milió i mig de visualitzacions. Des de llavors, van començar a penjar-hi esporàdicament cançons dirigides a les seves amistats.
L'any 2015, tanmateix, la cançó que havien penjat al canal anomenada Es gratis va començar a popularitzar-se i va aconseguir molt ressò. Els temes posteriors van continuar en aquesta línia i, després de rebutjar diverses ofertes de discogràfiques, finalment es van decidir a fer un primer disc amb Sony Music anomenat Revolución Bananera, publicat al setembre de 2018. El disc va arribar a ser número dos a les llistes de vendes d'Espanya. A més, des de 2016 han anat traient diverses versions acústiques de les cançons de l'àlbum.
L'any 2019, el grup va publicar tres temes inèdits en forma de singles: Quiero, quiero y quiero, Yo i Nada Que Añadir. El 2021 van publicar-ne també les respectives versions acústiques.
L'any 2020 van col·laborar amb La Pegatina amb la cançó Dejarse la piel i amb David Otero i Nil Moliner a Una Vez Más.
El 13 d'octubre de 2021 estrenen Eric Blanch, cançó que anuncia que posen punt final al duet. Poc després publicaren el seu segon i últim àlbum, que també s'anomena Eric Blanch. Inclou 13 temes, un dels quals en català.

## Discografia
### Àlbums

* 2018: Revolución Bananera
* 2021: Eric Blanch

### Senzills

* 2016: Es gratis (acústico)
* 2017: Para que el mundo lo vea (acústic)
* 2018: El gusto es mío
* 2018: Para que el mundo lo vea
* 2019: Desamortil (acústic)
* 2019: Ser y Estar (acústic)
* 2019: Mil Meses (acústic)
* 2019: Quiero, quiero y quiero
* 2019: Yo
* 2019: Nada Que Añadir
* 2020: Dejarse la piel (amb La Pegatina)
* 2020: Una Vez Más (amb David Otero i Nil Moliner)
* 2021: Quiero, quiero y quiero (acústic)
* 2021: Yo (acústic)
* 2021: Nada Que Añadir (acústic)
* 2021: Don Micilio
* 2021: Pocho
* 2021: Del Uno al Diez
* 2021: Eric Blanch
Col·laboracions
* 2019: Eterno Verano, de l'àlbum Amuza de Miki Núñez (amb Miki Núñez, La Pegatina i Nil Moliner)
* 2020: Salvador, d'Efecto Pasillo

## Referències

* ↑ «Arnau Griso: “Internet ha democratitzat la música”». EL PAÍS. [Consulta: 22 gener 2021].
* ↑ «ARNAU GRISO | FESTIVAL PORTA FERRADA 2020». Arxivat de l'original el 2021-01-20. [Consulta: 22 gener 2021].
* ↑ «Arnau Griso: "Las redes sociales nos hacen cada día un poco más tontos o, como poco, más superficiales"» (en castellà), 13-10-2018. [Consulta: 22 gener 2021].
* ↑ «"Quiero, quiero y quiero", nuevo single de Arnau Griso» (en castellà), 19-06-2019. [Consulta: 22 gener 2021].
* ↑ Piña, Juan Carlos. «'Yo': el tema más ego-friendly de Arnau Griso» (en castellà), 20-09-2019. [Consulta: 22 gener 2021].
* ↑ «Nada que añadir de Arnau Griso, una canción de desamor El Zocco» (en castellà), 13-12-2019. [Consulta: 22 gener 2021].
* ↑ «Arnau Griso se separen» (en anglès). [Consulta: 13 octubre 2021].
* ↑ «Arnau Griso publica su segundo y último disco conjunto, ‘Eric Blanch’ | Popelera» (en castellà), 05-11-2021. [Consulta: 12 desembre 2021].
* ↑ «Arnau Griso : tous les albums et les singles». [Consulta: 23 gener 2021].
* ↑ «Miki Núñez, La Pegatina, Nil Moliner, Arnau Griso - Eterno verano» (en castellà), 19-09-2019. [Consulta: 23 gener 2021].
* ↑ «Videoclip: Efecto Pasillo y Arnau Griso se unen en Salvador» (en castellà), 05-02-2021. [Consulta: 7 febrer 2021].